Sotsiaalministeerium 18.06.2025

**Ravikindlustuse seaduse muutmise seaduse eelnõu (töövõimetushüvitised ja vabatahtlik ravikindlustus) kooskõlastamine**

Avaldame arvamust „Muudatus 4: vabatahtliku ravikindlustuse lepingu sõlmimise tingimuste muutmine“ kohta.

Tunnustame muudatuse mõtet – laiendada ravikindlustuseta inimeste ligipääsu ravikindlustusele ja arstiabi võimaldamisele, kuid meie hinnangul ei muuda see ravikindlustuseta loovisikute olukorda.

Ettepaneku kohaselt arvutatakse kindlustusmakse suurus Eesti keskmisest brutopalgast, mis RaKs seletuskirjas toodud kalendrikuu makse 238.20 euro puhul on 1832,31 eurot, käesoleva aasta I kvartalis juba 2011 eurot. Kultuuriministeeriumi poolt 2023 tellitud uuringu[[1]](#footnote-1) kohaselt leiab 81% näitekunsti valdkonna esindajatest, et valdkonnas on erialase loomingulise palgatöö leidmine keeruline, mistõttu puudub vabakutselistel näitlejatel püsiv töökoht ning regulaarselt laekuv sissetulek. Loometöö eest saadakse tasu keskmiselt 8 kuud aastas ning loovisikud saavad küsitluse põhjal loometöö eest ühes kuus tulu keskmiselt 900 eurot, koos kõikide muude lisatööde tasudega 1270 eurot. Ka vabakutselise loovisiku loometoetus on võrdne miinimumpalgaga. Seega ei ole põhjendatud arvestuse aluseks Eesti keskmise brutopalga võtmine.

Lisaks jäi üles küsimus, miks vabatahtliku ravikindlustuse makse oleks suurem kui isikutel, kes töötavad miinimumpalgaga, kuivõrd makse eest saadav teenus on võrdne.

Ülaltoodut arvesse võttes ei taga muudatus ravikindlustusele laiemat ligipääsu kui see oli enne. **Teeme ettepaneku arvutada vabatahtliku ravikindlustuse makse suurus miinimumpalgast ning võimaldada aastase lepingu puhul tasuda makset ka kuu kaupa.**

**Loovisiku hektilise töö ja tasustamise puhul oleks oluliselt suurema mõjuga rulluva sotsiaalmaksu kehtestamine, mis muudaks sotsiaalmaksu kuupõhise arvestuse aastapõhiseks.**

Lugupidamisega

Kaia Kadai

Tegevjuht

1. “Loometöö tasustamine Eestis ja loomepalkade mõju hindamine (Civitta Eesti AS)”, https://www.kul.ee/uuringud#vabakutselised-loovi [↑](#footnote-ref-1)